ANNESS 22

Iż-żamma tal-kulur fid-dawl artifiċjali — test tal-lampa bl-ark tal-Ksenon għat-triangoli għat-twissija minn qabel

1. KAMP TA’ APPLIKAZZJONI

Dan l-anness jispeċifika metodu maħsub biex tiġi determinata r-reżistenza tal-kulur ta’ kampjuni tat-test ta’ kull tip u forma għall-azzjoni ta’ sors ta’ dawl artifiċjali li jirrappreżenta d-dawl naturali (D65).

2. PRINĊIPJU

Eżemplar tal-kampjuni tat-test li se jiġu ttestjati jiġi espost għal dawl artifiċjali taħt kundizzjonijiet preskritti, flimkien ma’ referenza ta’ suf blu kif speċifikat.

3. MATERJALI TA’ REFERENZA

Il-klassifikazzjonijiet taż-żamma tal-kulur imsemmija f’dan l-anness jinkisbu permezz ta’ tqabbil ma’ referenzi speċifikati tas-suf blu, soġġetti għal esponiment għall-fini ta’ verifika tar-radjazzjoni massima permessa bħala l-kuntrast massimu preskritt f’dan ir-Regolament tan-NU.

3.1. Ir-referenzi tas-suf blu żviluppati u prodotti fl-Ewropa huma identifikati mid-denominazzjoni numerika 1 sa 8. Dawn ir-referenzi huma ċraret tad-drapp tas-suf blu mogħtija l-kulur bil-kuluranti elenkati fit-Tabella A22-1. Għall-proċedura tat-test ta’ dan ir-Regolament deskritta f’dan l-anness, se jiġu applikati biss ir-referenzi tas-suf blu 5 u 7 kif deskritt fit-Tabella A22–1. Tabella A22-1 Kuluranti għar-referenzi tas-suf blu 5 u 7 Referenza Kulurant (Denominazzjoni tal-Indiċi tal-Kulur) (1) 5 Cl Acid Blue 47 7 Cl Solubilised Vat Blue 5

4. SKALA TAL-GRIŻ

L-iskala tal-griż għad-determinazzjoni tat-tibdil fil-kulur tal-kampjuni tat-test fit-testijiet taż-żamma tal-kulur. Speċifikazzjoni kolorimetrika preċiża tal-iskala tinsab fl-Appendiċi 1 ta’ dan l-anness.

4.1. L-użu tal-iskala huwa deskritt fil-paragrafu 2. tal-Appendiċi 1 ta’ dan l-anness.

5. APPARAT B’LAMPA BL-ARK TAL-KSENON

L-apparat għandu jkun jew lampa bl-ark tal-Ksenon imkessħa bl-arja jew lampa bl-ark tal-Ksenon imkessħa bl-ilma li kapaċi tesponi l-kampjuni skont l-EN ISO 4892–2.

5.1. Il-kundizzjonijiet ta’ esponiment għandhom ikunu konformi mar-rekwiżiti fit-Tabella A22-2. Tabella A22--2 Parametri tat-test tal-esponiment artifiċjali għall-kundizzjonijiet tat-temp Parametri ta’ esponiment Lampa mkessħa bl-arja Lampa mkessħa bl-ilma Ċiklu ta’ dawl/dlam/raxx tal-ilma Dawl kontinwu mingħajr raxx tal-ilma Dawl kontinwu mingħajr raxx tal-ilma Temperatura standard sewda matul perjodi ta’ dawl biss (47 ± 3) °C permezz ta’ termometru standard iswed (47 ± 3) °C permezz ta’ termometru standard iswed Umdità relattiva Madwar 40 % Madwar 40 % Filtri Filtri tal-ħġieġ tat-twieqi għar-rekwiżiti ara l-paragrafu 5.2. Filtri tal-ħġieġ tat-twieqi għar-rekwiżiti ara l-paragrafu 5.2. Irradjanza (W/m2) ikkontrollata f’: Medda ta’ aktar minn 300 nm sa 400 nm 42±2 42±2 Medda ta’ aktar minn 300 nm sa 800 nm 550 630 Nota 1: Jenħtieġ li l-ilma li jintuża għall-isprejjar tal-eżemplar ma jkunx fih aktar minn 1 ppm ta’ silika. Livelli ogħla ta’ silika jistgħu jikkawżaw tbajja’ fuq il-kampjuni u varjabilità fir-riżultati. L-ilma bil-purità meħtieġa jista’ jinkiseb permezz ta’ distillazzjoni jew permezz ta’ taħlita ta’ dejonizzazzjoni u osmosi inversa. Nota 2: Filwaqt li jenħtieġ li l-livelli tal-irradjanza jiġu stabbiliti skont il-livelli ta’ hawn fuq, varjazzjonijiet fl-etajiet u fit-trażmissività tal-filtri, u fil-varjazzjonijiet tal-kalibrar, ġeneralment ifissru marġini ta’ żball fl-irradjanza ta’ madwar ± 10 fil-mija.

5.2. Sors tad-dawl Is-sors tad-dawl għandu jikkonsisti minn lampa bl-ark tal-ksenon b’temperatura tal-kulur ikkorrelatata ta’ bejn 5 500 K u 6 500 K, li d-daqs tagħha jiddependi mit-tip ta’ apparat użat. Il-lampa bl-ark tal-ksenon għandha tuża filtri li jipprovdu simulazzjoni raġonevoli tar-radjazzjoni solari ffiltrata permezz ta’ ħġieġ tipiku tat-twieqi. It-Tabella 3 tagħti r-rekwiżiti tal-irradjanza spettrali relattiva għal-dawl minn lampa bl-ark tal-ksenon iffiltrat. Hija r-responsabbiltà tal-fornitur tal-apparat tal-esponiment li jipprovdi ċ-ċertifikazzjoni neċessarja li turi li l-filtri li jforni għall-użu fit-testijiet tal-esponiment deskritti f’dan l-istandard jissodisfaw ir-rekwiżiti tat-Tabella A22-3. Tabella A22-3 Rekwiżiti għall-irradjanza spettrali relattiva għall-filtri tal-ħġieġ tat-twieqi a, b, c, d, e użati għall-apparati b’lampa bl-ark tal-Ksenon użati f’dan l-istandard. Tul tal-Mewġa tal-Banda Passanti Spettrali λ f’nm Minimu % (c) CIE Nru 85, Tabella 4 flimkien ma’ ħġieġ tat-twieqi % (d) , (e) % Massimu (c) l < 300 0,29 300 ≤ λ ≤ 320 0,1 ≤1 2,8 320 < λ ≤ 360 23,8 33,1 35,5 360 < λ ≤ 400 62,4 66,0 76,2 a Id-data fit-Tabella A22-3 hija l-irradjanza fil-banda passanti mogħtija espressa bħala perċentwal tal-irradjanza totali ta’ bejn 290 nm u 400 nm. Sabiex jiġi ddeterminat jekk filtru speċifiku jew sett ta’ filtri għal ark tal-ksenon jissodisfax ir-rekwiżiti tat-Tabella A22-3, trid titkejjel l-irradjanza spettrali bejn 250 nm u 400 nm. Imbagħad l-irradjanza totali f’kull banda passanti ta’ tul ta’ mewġa tiġi magħduda flimkien u diviża bl-irradjanza totali bejn 290 nm u 400 nm. b Id-data minima u massima fit-Tabella A22-3 hija bbażata fuq aktar minn 30 kejl tal-irradjanza spettrali għal arki tal-ksenon mkessħin bl-ilma u bl-arja b’filtri tal-ħġieġ tat-twieqi ta’ diversi lottijiet u etajiet. Id-data dwar l-irradjanza spettrali tirreferi għall-filtri u għall-berners tal-ksenon skont ir-rakkomandazzjonijiet dwar it-tiqdim tal-manifattur tal-apparat. Malli jkun hemm aktar data disponibbli dwar l-irradjanza spettrali, jista’ jsir tibdil żgħir fil-limiti. Id-data minima u massima hija mill-inqas it-tliet limiti sigma mill-medja għall-kejl kollu.

5.3. Ekwivalenti ta’ esponiment għad-dawl għar-referenzi taż-żamma għad-dawl għas-suf bl-esponiment għal lampa bl-ark tal-Ksenon Tabella A22-4 Referenza ta’ suf blu Referenza ta’ suf blu 420 nm 300 nm–400 nm Nru kj/m2 kj/m2 5 L6 340 13 824 7 L8 1 360 55 296

Għal tibdil fil-kulur li jikkorrispondi għall-grad 4 fuq l-iskala tal-griż

6. PROĊEDURA (REFERENZI TAS-SUF BLU)

6.1. Poġġi l-kampjuni tat-test immuntati fuq il-ħowlders fl-apparat u esponihom mingħajr interruzzjoni għall-kundizzjonijiet tat-temp skont il-metodu deskritt hawn taħt.

6.2. Fl-istess ħin esponi r-referenzi tas-suf blu mmuntati fuq il-kartun, u għatti terz tagħhom.

6.3. Naħa waħda biss tal-kampjuni tat-test għandha tiġi esposta għall-kundizzjonijiet tat-temp u għad-dawl.

6.4. Waqt li l-eżemplari jkunu qed jinxfu, l-arja fil-kompartiment tat-test ma għandhiex tkun niedja. Nota: Il-kundizzjonijiet attwali tat-test tal-esponiment għall-kundizzjonijiet tat-temp jiddependu mit-tip ta’ apparat użat għat-test.

6.5. Qabel ma l-eżemplari ttestjati jiġu mmuntati għall-valutazzjoni, nixxifhom fl-arja f’temperatura ta’ mhux aktar minn 60 °C.

6.6. Aqta’ r-referenzi tas-suf blu esposti sabiex ikunu mill-inqas 15-il mm x 30 mm fid-daqs, u poġġihom waħda fuq kull naħa ta’ parti mill-oriġinali li tkun inqatgħet għall-istess daqs u forma bħall-eżemplari.

6.7. Kampjuni mhux esposti tad-drapp oriġinali identiċi għal dawk li qed jiġu ttestjati huma meħtieġa bħala referenzi għat-tqabbil mal-eżemplari matul l-esponiment għall-kundizzjonijiet tat-temp.

(1) Il-Colour Index (it-tielet edizzjoni) huwa ppubblikat mis-Society of Dyers and Colourists, P.O. Box 244, Perkin House, 82 Gratan Road, Bradford BD1 2JB, Ir-Renju Unit, u mill-American Association of Textile Chemists and Colorists, P.O. Box 12215, Research Triangle Park, NC 27709-2215, l-Istati Uniti tal-Amerka.

(c) Ir-riżultat tas-somma tal-valuri minimi u massimi fil-kolonni espressi bħala perċentwal minimu u massimu mhux neċessarjament jammontaw għal 100 fil-mija minħabba li jirrappreżentaw il-valuri minimi u massimi għad-data użata. Għal kull irradjanza spettrali individwali, il-perċentwal ikkalkulat għal kull banda passanti fit-Tabella A22-3 jammonta għal 100 fil-mija. Għal kull lampa bl-ark tal-ksenon individwali b’filtri tal-ħġieġ tat-twieqi, il-perċentwal ikkalkulat f’kull banda passanti jrid jaqa’ fil-limiti minimi u massimi tat-Tabella A22–2. Tista’ tkun mistennija varjanza fir-riżultati tat-testijiet bejn esponimenti li jużaw apparati b’lampa bl-ark tal-ksenon li fihom l-irradjanza spettrali tvarja skont dik permessa mit-tolleranzi. Ikkuntattja lill-manifattur tal-apparati b’lampa bl-ark tal-ksenon għal data speċifika dwar l-irradjanza spettrali għall-ark tal-ksenon u l-filtri użati.

(d) Id-data mit-Tabella 4 fid-Dokument Nru 85 tas-CIE flimkien mal-ħġieġ tat-twieqi ġiet determinata bil-multiplikazzjoni tad-data fit-Tabella 4 fid-Dokument Nru 85 tas-CEI, bit-trażmittanza spettrali tal-ħġieġ tat-twieqi bi ħxuna ta’ 3 mm (ara l-ISO 11341). Din id-data hija l-valuri fil-mira għall-ark tal-ksenon b’filtri tal-ħġieġ tat-twieqi.

(e) Għat-Tabella 4 tad-Dokument Nru 85 tas-CIE flimkien mal-ħġieġ tat-twieqi, l-irradjanza tal-UV ta’ bejn 300 nm u 400 nm hija tipikament madwar disgħa fil-mija u l-irradjanza viżibbli (bejn 400 nm u 800 nm) hija tipikament madwar 91 fil-mija meta tiġi espressa bħala perċentwal tal-irradjanza totali ta’ bejn 300 nm u 800 nm. Il-perċentwali tal-irradjanza Ultravjola u tal-irradjanzi viżibbli fuq il-kampjuni esposti f’apparati b’lampa bl-ark tal-ksenon jistgħu jvarjaw minħabba l-għadd u l-proprjetajiet tar-riflettanza tal-eżemplari esposti.